Diari Oficial de la Generalitat Valenciana


Sumari del DOGV 5714, del 29-02-2008 (2008/2007)

Modificació de les bases generals per a la selecció de personal.
----------------------------------------------------------------

### Dades del document

Número de DOGV
:   5714

Data del DOGV
:   29-02-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/2007


Data del document
:   12-02-2008

Organisme emissor
:   Ajuntament de Montroi

Tipus de document
:   Resolució

Anàlisi jurídica

 Descriptors 

:   * procediment administratiu
    * administració local
    * concurs administratiu

Modificació de les bases generals per a la selecció de personal. [2008/2007]  
Mitjançant la Resolució de l'Alcaldia número 61, de 12 de febrer de 2008, s'ha aprovat la modificació de les bases generals de selecció del personal al servei de les entitats locals de la Comunitat Valenciana, aprovades per la Resolució de l'Alcaldia número 444/2006, de 18 de setembre de 2006, publicada en el Butlletí Oficial de la Província número 237, de 5 d'octubre de 2006, i Diari Oficial de la Comunitat Valenciana número 5510, d'11 de maig de 2007.   
Les bases generals referides van ser publicades en el Diari Oficial de la Comunitat Valenciana número 5155, de 15 de desembre de 2005, i la correcció d'errades es va publicar en el Diari Oficial de la Comunitat Valenciana número 5223, de 21 de març de 2006. L'entrada en vigor de la Llei 7/2007, de 12 d'abril, per la qual s'aprova l'Estatut Bàsic de l'Empleat Públic, exigeix la modificació dels aspectes que tot seguit s'indiquen de les bases generals esmentades:  
Segona. Legislació aplicable  
Queda redactat de la manera següent:  
«En tot allò no previst en les bases, caldrà ajustar-se al que disposa la Llei 7/2007, de 12 d'abril, que aprova l'Estatut Bàsic de l'Empleat Públic, publicat en el Boletín Oficial del Estado número 89, de 13 d'abril de 2007, i les restants disposicions normatives que siguen aplicables en la matèria i/o aquelles que substituïsquen o despleguen les normes indicades».  
Tercera. Requisits dels aspirants  
Es modifica l'apartat 3.1.b en el sentit següent:  
«c) Haver fet 16 anys i no excedir, si pertoca, de l'edat màxima de jubilació forçosa.»  
L'apartat 3.1.e queda redactat de la manera següent:  
«e) Posseir la capacitat funcional per a l'exercici de les tasques».  
Sisena. Tribunals qualificadors  
L'apartat primer, que regula la composició, i l'apartat segon quedaran redactats de la manera següent:  
«Els tribunals hauran de tenir un president/-a, un secretari/-ària i els/les vocals que determine la convocatòria específica.  
Actuarà com a:  
President: el secretari/ària de la corporació o funcionari/ària en qui delegue.  
Secretari: un funcionari/ària de la corporació, amb veu però sense vot, designat pel president/a del tribunal.   
Vocals: entre els vocals haurà de figurar un funcionari/ària de l'administració del Consell de la Generalitat Valenciana, a proposta de la conselleria competent en matèria d'administració local, el qual actuarà a títol individual.   
El nombre de titulars serà imparell i no inferior a cinc, amb els seus suplents respectius.  
L'Ajuntament de Montroy promourà la composició paritària de dones i homes en el tribunal qualificador.  
Els tribunals de selecció tindran la consideració d'òrgans col·legiats de l'administració i, com a tals, estaran subjectes a les normes incloses en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i a les causes generals d'abstenció i recusació previstes en la llei esmentada.  
Tots els membres del tribunal hauran de posseir una titulació igual o superior a l'exigida en la convocatòria respectiva i pertànyer al mateix grup o a grups superiors.»  
Es mantenen de forma íntegra els apartats 3r, 4t, 5é i 6é de la base sisena esmentada.  
Onze. Llista i proposta d'aprovats del tribunal  
S'incorpora un segon paràgraf en l'apartat 11.1:  
«No obstant això, sempre que els òrgans de selecció hagen proposat el nomenament d'un nombre igual d'aspirants que el de places convocades i, amb la finalitat d'assegurar la cobertura de les places convocades, quan es produïsquen renúncies dels aspirants seleccionats abans del seu nomenament o persa de possessió, l'Alcaldia podrà requerir al tribunal qualificador una relació complementària, per ordre de puntuació màxima, de les persones aspirants que segueixen en la llista de les proposades inicialment, per al seu possible nomenament com a funcionàries de carrera».  
Montroy, 12 de febrer de 2008.- L'alcalde: Antonio Polo Bessó.